MÁV Szolgáltató Központ Zrt. – IT Üzletág

****

Tervdokumentum

UTAS – Havaria, vágányzár

|  |  |
| --- | --- |
| **Dokumentum információk** | |
| Dokumentum címe | UTAS – Havaria, vágányzár |
| Verziószám | **1.3** |

|  |  |  |  |  |
| --- | --- | --- | --- | --- |
| **Dokumentumtörténet** | | | | |
| **Verzió** | **Állapot** | **Dátum** | **Szerkesztette** | **Leírás** |
| 0.1 | Munkaközi | 2018.08.01. | Kalmár Róbert | Létrehozás |
| 0.2 | Munkaközi | 2018.08.07 | Dr. Fenyves László | 01-es fejezet szerkesztése |
| 0.3 | Munkaközi | 2018.08.08 | Kalmár Róbert | Séma módosítás |
| 1.0 | Végleges | 2018.08.08 | Kalmár Róbert | Változtatások véglegesítése |
| 1.1 | Módosítás | 2018.11.10 | Fenyves László | 02 és 03 fejezetek aktualizálása |
| 1.1 | Módosítás | 2018.11.12 | Kalmár Róbert | URL és 10. oldal 2. ábrájának módosítása |
| 1.1 | Módosítás | 2018.11.19 | Kalmár Róbert | 01-es fejezetbe követelményként beírva a Chrome böngésző telepítése |
| 1.2 | Módosítás | 2019.01.15 | Fenyves László | 02 és 03 fejezetek aktualizálása |
| 1.3 | Módosítás | 2019.02.15 | Fenyves László | A havária kijelzés vezérlési lehetőségének bővítése |

Tartalom

[*01* Feladat meghatározás, körülmények 4](#_Toc1041331)

[02 Havaria és vágányzári üzenetek rögzítése 5](#_Toc1041332)

[*03* *Havaria és vágányzár üzenetek keresése* 11](#_Toc1041333)

[*04* *Havaria és vágányzár üzeneteket tartalmazó interfész* 13](#_Toc1041334)

# Feladat meghatározás, körülmények

Az utastájékoztatás színvonalának javítására külön célú kijelzőket telepít a MÁV Zrt. az állomásokon az utasokat érintő rendkívüli esetekről és előre tervezett karbantartásokról tájékoztatás céljából.

Ezen feladat keretében átgondolásra kerültek a meglévő technikai lehetőségek és a hatályos 24/2018. (VIII. 03. MÁV Ért. 7.) EVIG sz. utasítás a közszolgáltatás keretében nyújtott földi utastájékoztatási tevékenység pályaműködtetési szerződés szerinti végrehajtásáról alapján technikailag bővítésre került az UTAS rendszer állomási szinten kezelhető felhasználói felülettel és komplex interfésszel, amely az állomási és vonali PIS rendszerek útján további lehetőségeket biztosít az utastájékoztatás színvonalának javítására.


A külön célú kijelző megjelenítési előírásait jelen dokumentum 1. sz. melléklete tartalmazza.

Az üzenetek rögzítése, szerkesztése – jogosultságtól függően – nem csak állomási szintű lehet. Jelen fejlesztési helyzet szerint állomási szintű adatbevitel csak állomási szinten jeleníthető meg. Ez a dokumentum csak az állomási szintű kezelési lehetőségeket ismerteti.

Azokon a gépeken, amelyeken előírt az UTAS Havária – vágányzári üzenetek kezelése, meg kell rendelni a Chrome böngésző feltelepíttetését, bekapcsolt állapotú magyar nyelvű helyesírás ellenőrzéssel a MÁV SZK HelpDesknél az automatikus helyesírás ellenőrzés érdekében.

# Havaria és vágányzári üzenetek rögzítése


A havaria és vágányzári üzenetek rögzítésére szolgáló képernyő eléréséhez a MÁV intraneten a https://utas.mav.hu/Intranet címre kell bejelentkezni.

A felhasználói belépéshez a következő bejelentkezési ablak jelenik meg:

A bejelentkezést követően ez a képernyő látható, ahol az „Állomási kommunikáció” menüre kattintva két almenüpont jelenik meg: az „Állomási üzenet keresése” és az „Állomási üzenet rögzítése”.

Jelen fejezet ezen utóbbit ismerteti.

Állomási üzenet rögzítése párbeszéd



Az egyes mezők jelentése:

* ***Bejegyzés neve***: minden üzenetnek tetszőleges, egyedi, a későbbi visszakeresést megkönnyítő név adható. Alapértelmezett minden üzenet a bejelentkezett felhasználó azonosítóját kapja.
* ***Lezárt***: az üzenet állapota lezárt vagy sem. A lezárt üzenetek az érvényességtől függetlenül nem jelennek meg a kijelzőkön.
* ***Érvényesség kezdete***: az üzenet milyen időponttól jelenjen meg.
* ***Érvényesség vége***: az üzenet mikor kerüljön le a kijelzőkről.
* ***Állomás***: melyik állomáson kerüljön ki az üzenet a kijelzőkre. Állomási jogosultsággal bejelentkezett felhasználónál ez nem változtatható meg, mindig az adott állomás, ahová jogosultsága van.
* ***Útirány***: az útirányt kötelező kiválasztani, ha havária kijelzőn (is) meg kell jeleníteni az üzenetet. Állomásonként eltér a választható útirányok listája, azt az állomások – külön leszabályozás szerint – küldik meg az UTAS rendszergazdájának. Amennyiben újabb útirányra van szükség, akkor azt az állomásfőnök felé kell közölni.
* ***Havaria üzenet/vágányzári üzenet***: az üzenet típusa választó kapcsolóval állítható be. Az üzenet rögzítése után, módosításkor már nem változtatható meg.
* ***Havaria monitor***: a havaria monitorokra kiírandó szöveg. *Havária monitoron jelen dokumentumban mindazon kijelzőket értjük, amelyek külön céllal telepítettek a szolgálati helyen.*
* ***Ez jelenjen meg az Érkező összesítő kijelzőn is*** *(kapcsoló)*: bekapcsolás esetén ezzel lehet kivezérelni, hogy az állomás TFT vagy LED érkező összesítő kijelzőjén ne jelenjen meg a szokásos funkciójú kijelzés, mert a haváriával vagy a vágányzárral kapcsolatos tartalom fontosabb.
* ***Hagyományos kijelző – induló***: ha nincs vonatszám megadva, akkor az induló összesítő kijelzők alsó sorában jelenik meg a szöveg. Mivel ezeken a kijelzőkön csak korlátozott terjedelmű szöveg jeleníthető meg, a szövegmező jobb felső sarka felett kijelezzük a beírt szöveg karaktereinek számát. A mező használatba vétele előtt tisztázni kell a rendszer üzemeltetőjével, hogy a hagyományos kijelzőkhöz kiépítésre került-e az UTAS rendszerből érkező üzenetek feldolgozása. *Hagyományos kijelzőn mindazokat a kijelzőket értjük, amelyek fő funkciója az egyes vonatokra vonatkozó terv- és közlekedési adat kijelzés.*
* ***Induló és érkező közös*** *(kapcsoló)*: ezzel lehet jelezni, hogy az adott állomáson ugyanazt a szöveget szeretnénk kiírni az induló és érkező összesítő kijelzőre. Ha ez a kapcsoló be van kapcsolva, akkor a Hagyományos kijelző – induló szövegmezőbe írt szöveg jelenik meg mindkét kijelzőn. Abban az esetben, ha az állomáson az induló és az érkező összesítő kijelzőt egybeépítették, akkor lehetőség van a két kijelző közös alsó sorába ugyanazt a szöveget megjeleníteni. Ezen kapcsoló bekapcsolt helyzeténél az üzenethez nem tartozhatnak vonatszámok.
* ***Hagyományos kijelző – érkező***: ha nincs vonatszám megadva, akkor az induló összesítő kijelzők alsó sorában jelenik meg a szöveg. Mivel ezeken a kijelzőkön csak korlátozott terjedelmű szöveg jeleníthető meg, a szövegmező jobb felső sarka felett kijelezzük a beírt szöveg karaktereinek számát. A mező használatba vétele előtt tisztázni kell a rendszer üzemeltetőjével, hogy a hagyományos kijelzőkhöz kiépítésre került-e az UTAS rendszerből érkező üzenetek feldolgozása.
* ***Hangüzenet***: a hangosban bemondandó szöveg. A mező használatba vétele előtt tisztázni kell a rendszer üzemeltetőjével, hogy az állomási utastájékoztató rendszer fogadja-e és eltárolja bemondási célra az UTAS rendszerből érkező üzenetet. A berögzített üzenet hangosbemondásának vezérlése az állomási utastájékoztató rendszerben történhet, nem automatikus.
* ***Szolgálati hely***: ha konkrét vonatszámok mellett szeretnénk megjeleníteni az üzenetet, a vonatszámok keresését megkönnyítendő meg lehet adni egy vagy két, az adott állomástól eltérő szolgálati helyet. A Vonatszám lista nyomógomb megnyomása után megjelenik egy lista a megadott feltételeknek megfelelő (a megadott érvényességi időintervallumon belül a megadott szolgálati helyet vagy helyeket érintő) vonatok listája. Az UTAS rendszer a lekérdezés pillanatában tárolt menetrend alapján állítja elő a listát. A másnapi vonatok menetrendje este 22 óra után (kb. 22:30-ra) töltődik be. A Vonatszám lista nyomógomb megnyomásnak hatására az addig a listában lévő vonatok törlődnek és új lista áll elő az éppen aktuális beállításoknak megfelelően.
* ***Vonatszám***: ha csak néhány vonatot szeretnénk megadni, vagy a szolgálati helyek megadásával generált lista nem tartalmaz minden szükséges vonatot, akkor egyesével is hozzá lehet adni vonatokat a listához. Be kell írni a mezőbe a vonatszámot és meg kell nyomni a Hozzáad nyomógombot.
* ***Létrehoz és küld***: A nyomógomb megnyomása után lefut egy ellenőrzés az adatkitöltésre, és ha minden megfelel, az üzenet rögzítésre kerül az adatbázisban. Rögzítés után azonnal elkészül egy havaria – vágányzár interfész és elküldésre kerül a megadott állomás PIS (állomási utastájékoztató rendszer) gépére.

Ha vonatszám(ok) lett(ek) kiválasztva és a párbeszéd kezelése során elküldve, akkor az állomás mindazon hagyományos kijelzőin (összesítő-, peron-, vágányvég-, alul- és felüljáró kijelző, valamint info-oszlop), amelyekhez kiépítésre került az UTAS rendszerből érkező üzenetek feldolgozása, ott a vonathoz tartozó „Megjegyzés” vagy havária információk blokkban, vagy az információs sorban – a kijelzőtől függően – jelenik meg a Hagyományos kijelző mezőbe írt szöveg.


Vonatszámos üzenetküldés esetén, ha az összesítő kijelzőn az adott vonatnak késés volt kijelezve, akkor a vonatszintű havária üzenet kiküldés hatására a késés kijelzés nem lesz látható, csak a havária üzenet.

Ha sikerült az üzenet a rögzítése, néhány másodpercig látható a rögzítés sikerességét nyugtázó üzenet az adatbeviteli rész felett, marad az aktuális adatokkal kitöltött képernyő, de a Létrehoz és küld nyomógomb felirata Módosít és küld feliratra módosul és vele egy sorban a jobb szélen megjelenik egy Új üzenet feliratú nyomógomb:



Az üzenet adatait lehet módosítani, majd a Módosít és küld nyomógomb megnyomásának hatására az aktuális tartalom mentésre kerül az adatbázisban és azonnal elkészül egy havaria – vágányzár interfész és elküldésre kerül a megadott állomás PIS gépére.

Az Új üzenet nyomógomb hatására az előző üzenet adatai eltűnnek, új havaria vagy vágányzár üzenetet lehet rögzíteni.

Vonatszám lista kezelése:


A szolgálati hely vagy helyek megadásával generált vagy az egyesével hozzáadott vonatszámokból előáll egy lista. Ha sok vonat van a listában, akkor oldalakra bontva jelenik meg, az egyes oldalakra a lista alján lévő oldalszámra való kattintással ugorhatunk.

Bármely oszlop fejlécére kattintva a lista az adott oszlop szerint rendezve jelenik meg.


Ha az adott vonathoz van már havaria vagy vágányzár üzenet, akkor a vonat sorában az Üzenet oszlopban piros körben egy felkiáltójel jelenik meg figyelmeztetésként:



A felkiáltójelre kattintva egy új ablakon megjelennek az adott üzenet jellemzői (üzenet típusa, le van-e zárva, érvényesség kezdete és vége, ki rögzítette utoljára az üzenetet és a havaria monitorra írandó szöveg):




A Vissza nyomógomb megnyomása után újra az üzenet rögzítésére szolgáló felület jelenik a korábbi adatokkal.



A listából a vonatszám előtti Kijelölés oszlopban lévő checkbox kipipálása egyesével vagy az Összes kijelölése checkbox kipipálásával egyszerre az összes vonat kijelölhető és a Kijelöltek törlése nyomógomb hatására a kijelölt vonatok törlésre kerülnek a listából:

# *Havaria és vágányzár üzenetek keresése*


A havaria és vágányzár üzenetek keresésére szolgáló képernyő:



A keresési feltételeknek megfelelő havaria és/vagy vágányzár üzeneteket lehet visszakeresni.

* ***Élő üzenetek***: ha ki van pipálva, akkor csak az érvényes, nem lezárt üzenetekre szűr a keresés.
* ***Vonatszám***: azokra az üzenetekre szűr a keresés, ahol a beírt vonatszám szerepel vonatszám listában.
* ***Állomás***: azok az üzenetekre szűr a keresés, amelyek a kiválasztott állomáson jelentek meg. Állomási dolgozók nem választhatnak állomást, csak a saját állomásukon megjelent üzenetekre kereshetnek.
* ***Útirány***: azokra az üzenetekre szűr a keresés, ahol az itt kiválasztott útirány lett megadva.
* ***Szövegrészlet***: azokra az üzenetekre szűr a keresés, amelyeknél az itt beírt szövegrészlet bárhol szerepel vagy a bejegyzés nevében vagy a havaria monitorra vagy az induló kijelzőre vagy az érkező kijelzőre vagy hangbemondásra beírt szövegben.
* ***Üzenet típusa***: havaria vagy vágányzár típusú üzenetekre való szűrés.
* ***Időponttól/Időpontig***: azokra az üzenetekre szűr a keresés, amelyeknél az itt megadott időintervallum részben átfedésben van az üzenet érvényességének időintervallumával. Azok az üzenetek, amelyeknek érvényesség vége 30 napnál régebbi vagy 30 napnál régebben lezártak, archiválásra kerülnek. Az archivált üzenetek szükség szerint visszanézhetőek, azonban ehhez az a MÁV SZK Helpdesktől e-mail útján kell adatot kérnie az állomásfőnöknek.

A Keres nyomógomb megnyomásának hatására megjelenik a keresési feltételeknek megfelelő üzenetek listája a bejegyzés nevével, érvényességi időintervallumával, útiránnyal és a kiírandó szöveggel. A szöveg forrása mindhárom szövegbeviteli mező lehet, azonban a *Szöveg* mező tartalma a *Havária monitor, Hagyományos kijelző – induló, Hagyományos kijelző - érkező* prioritás szerint van kitöltve.




Az üzenet sorában a Szerk. oszlopban lévő ikonra kattintva feljön az üzenetek rögzítésére és módosítására szolgáló ablak, kitöltve a kiválasztott üzenet adataival – beleértve az üzenet létrehozásakor vagy utolsó aktualizálásakor elküldött vonatszám listát is.

Az üzenet sorában a Lezár oszlopban lévő checkboxot kipipálva/vagy a pipa kivételétől azonnal megváltozik az üzenet státusza az adatbázisban, a státuszváltásról rögtön üzenet készül és elküldésre kerül az érintett állomás PIS gépére.

# *Havaria és vágányzár üzeneteket tartalmazó interfész*

A felületen felvett üzenetek rögzítéskor és módosításkor bekerülnek az UTAS adatbázisba, onnan azonnal átkerülnek az UTAS Plusz adatbázisba, ahol egy XML üzenet készül az adatokból és azonnal elküldésre kerül a megfelelő állomási PIS géphez.

Az üzenet sémája:



Az egyes elemek jelentése a következő.

A séma gyökéreleme a Havaria\_vaganyzar elem, attribútuma a KeszitesIdopontja, gyerek elemei a következők:

* ***UzenetId***:az üzenet egyedi azonosítója. Módosításnál ebből lehet tudni, melyik korábban elküldött üzenet módosult.
* ***Tipus***: az elemben jelöljük, hogy az adott üzenet havaria üzenet, vagy vágányzárat ír le. A mezőben csak a „Havaria” vagy „Vaganyzar”.
* ***Statusz***: Új, módosított, vagy törölt üzenet jelölő elem.
* ***Ervenyesseg\_kezdete***: a havaria/vágányzár esemény kezdete.
* ***Ervenyesseg\_vege***: a havaria/vágányzár esemény vége.
* ***Allapot\_jelzo***: az érvényességi időtől függetlenül szabályozható, hogy az adott eseményt ki kell-e jelezni. 0= kikapcsolva, 1= bekapcsolva.
* ***Allomastol***: a havaria/vágányzár érvényességi szakaszának kezdetét jelölő szolgálati hely neve.
* ***Allomasig***: a havaria/vágányzár érvényességi szakaszának végét jelölő szolgálati hely neve. Amennyiben ez az elem nincs kitöltve, úgy állomási korlátozást jelöl az üzenet.
* ***Utirany:*** a havaria eseményben érintett útirány pl.: Veresegyház – Vác útirány. Az utasok számára közérthetőbb szöveg, ami az állomási felhasználók által szerkeszthető.
* ***Forras***: annak a szolgálati helynek a neve, ahol a havaria/vágányzár üzenetet rögzítették.
* ***Erintett\_vonatok***: Amennyiben a korlátozás vonatokat érint, akkor azokat ebben az elemben adjuk meg. Az elem gyerekeleme a Vonat elem, ennek attribútumai a Vonatszam és IranyJelzo. Ha vonat az adott állomáson érkező és induló vonat, akkor mindkét irányjelzővel és anélkül is szerepelhet.
* ***Uzenet\_szovege***: A havaria/vágányzári üzenet havaria monitoron megjelenítendő szövege.
* ***Uzenet\_rovid\_ind***: A havaria/vágányzári üzenet rövidített verziója az induló összesítő kijelzőn, peronkijelzőn, alul- és felüljáró kijelzőn, vágányvég kijelzőn való megjelenítéshez. Amennyiben az Erintett\_vonatok mezőben legalább egy vonatszám van, akkor az üzenetet összesítő kijelzőn csak az adott vonat sorában és a vonathoz rendelt vágánynak megfelelő peronkijelzőn, alul- és felüljáró kijelzőn, vágányvég kijelzőn kell megjeleníteni.
* ***Uzenet\_rovid\_erk***: A havaria/vágányzári üzenet rövidített verziója az érkező összesítő kijelzőn, peronkijelzőn, alul- és felüljáró kijelzőn, vágányvég kijelzőn való megjelenítéshez. Amennyiben az Erintett\_vonatok mezőben legalább egy vonatszám van, akkor az üzenetet összesítő kijelzőn csak az adott vonat sorában és a vonathoz rendelt vágánynak megfelelő peronkijelzőn, alul- és felüljáró kijelzőn, vágányvég kijelzőn kell megjeleníteni.
* ***Kozos\_ind\_erk***: ha az induló és érkező tábla tartalma egy kijelzőn jelenik meg. Ilyen esetben az Uzenet\_rovid\_ind elem tartalmát kell megjeleníteni.
* ***Havaria\_erkezon***: ha 1 az értéke, a havaria monitor tartalmát kell kiírni a érkező összesítő kijelzőre.
* ***Bemondas***: A havaria/vágányzári esemény hangos utastájékoztatáshoz használt szövege. Amennyiben az Erintett\_vonatok mezőben legalább egy vonatszám van, akkor az adott vonat bemondásakor további előkészített szövegként kell automatikusan bemondani. Ha nincs vonatszám az Erintett\_vonatok mezőben, akkor csak PIS kezelő vezérelheti a bemondás indítását. A PIS vezérlő számítógépbe letöltött bemondási üzenetek további felhasználása a PIS rendszer lehetőségeitől függ az üzenetben megadott érvényességi keretek szerint.